CELEX: 32020D0848
Language: hu
Date: 2020-06-16 00:00:00
Title: A Tanács (EU) 2020/848 határozata (2020. június 16.) az Európai Unió által az ENSZ Európai Gazdasági Bizottsága keretében működő Járműelőírások Harmonizálása Világfórumon a 13., a 14., a 16., a 22., a 30., a 41., a 78., a 79., a 83., a 94., a 95., a 101., a 108., a 109., a 117., a 129., a 137., a 138., a 140. és a 152. számú ENSZ-előírás módosításaira irányuló javaslatok tekintetében, a 3., a 6., a 7., a 16. és a 19. számú globális műszaki előírás módosításaira irányuló javaslatok tekintetében, az R.E.3 számú összevont határozat módosításaira irányuló javaslat tekintetében, valamint a gépjárművek terén a biztonsággal, a kibocsátásokkal és az automatizálással kapcsolatos öt új ENSZ-előírásra irányuló javaslatok tekintetében képviselendő álláspontról

19.6.2020   
               
               
                  HU
               
               
                  Az Európai Unió Hivatalos Lapja
               
               
                  L 196/5
               
            
         A TANÁCS (EU) 2020/848 HATÁROZATA
         (2020. június 16.)
         az Európai Unió által az ENSZ Európai Gazdasági Bizottsága keretében működő Járműelőírások Harmonizálása Világfórumon a 13., a 14., a 16., a 22., a 30., a 41., a 78., a 79., a 83., a 94., a 95., a 101., a 108., a 109., a 117., a 129., a 137., a 138., a 140. és a 152. számú ENSZ-előírás módosításaira irányuló javaslatok tekintetében, a 3., a 6., a 7., a 16. és a 19. számú globális műszaki előírás módosításaira irányuló javaslatok tekintetében, az R.E.3 számú összevont határozat módosításaira irányuló javaslat tekintetében, valamint a gépjárművek terén a biztonsággal, a kibocsátásokkal és az automatizálással kapcsolatos öt új ENSZ-előírásra irányuló javaslatok tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A 97/836/EK tanácsi határozattal (1) az Unió csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: az 1958. évi felülvizsgált megállapodás). Az 1958. évi felülvizsgált megállapodás 1998. március 24-én lépett hatályba.
                  
               
                     (2)
                  
                  
                     A 2000/125/EK tanácsi határozattal (2) az Unió csatlakozott a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz (a továbbiakban: a párhuzamos megállapodás). A párhuzamos megállapodás 2000. február 15-én lépett hatályba.
                  
               
                     (3)
                  
                  
                     A 2007/46/EK európai parlamenti és tanácsi irányelv (3) a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely adminisztratív rendelkezéseket és általános műszaki követelményeket tartalmaz valamennyi új járműre, rendszerre, alkatrészre és önálló műszaki egységre vonatkozóan. Ezen irányelv vagy típusjóváhagyási követelmények formájában, vagy az uniós jogszabályok alternatíváiként beépítette az 1958. évi felülvizsgált megállapodás alapján elfogadott előírásokat (a továbbiakban: ENSZ-előírások) az uniós típusjóváhagyási rendszerbe. A 2007/46/EK irányelv elfogadása óta egyre több ENSZ-előírást építettek be uniós jogszabályokba.
                  
               
                     (4)
                  
                  
                     Az 1958. évi felülvizsgált megállapodás 1. cikke és a párhuzamos megállapodás 6. cikke értelmében az ENSZ-EGB keretében működő Járműelőírások Harmonizálása Világfórum (a továbbiakban: ENSZ-EGB 29. munkacsoport) elfogadhat ENSZ-előírások, ENSZ globális műszaki előírások (a továbbiakban: ENSZ-GTR-ek) és ENSZ-határozatok módosításaira irányuló javaslatokat, valamint új ENSZ-előírásokra, ENSZ-GTR-ekre és ENSZ-határozatokra irányuló javaslatokat a járműjóváhagyásokra vonatkozóan. Ezen túlmenően, az említett rendelkezések értelmében az ENSZ-EGB 29. munkacsoport elfogadhat az ENSZ-GTR-ek módosításai kidolgozásának engedélyezésére irányuló javaslatokat, és elfogadhat az ENSZ-GTR-ek érvényességének meghosszabbítására irányuló javaslatokat.
                  
               
                     (5)
                  
                  
                     Az ENSZ-EGB 29. munkacsoport a 2020. június 23-án tartandó 181. ülésén elfogadhatja a 13., a 14., a 16., a 22., a 30., a 41., a 78., a 79., a 83., a 94., a 95., a 101., a 108., a 109., a 117., a 129., a 137., a 138., a 140. és a 152. számú ENSZ-előírás módosításaira irányuló javaslatokat, a járműveknek hátulról történő ütközés esetén az üzemanyagrendszer épsége és az elektromos erőátviteli rendszer biztonsága tekintetében történő jóváhagyására vonatkozó új ENSZ-előírásra irányuló javaslatot, a könnyűgépjárművekre vonatkozó, világszinten harmonizált vizsgálatról szóló új ENSZ-előírásra és az ezen ENSZ-előírás módosítására irányuló javaslatot, a járműveknek a kiberbiztonság és a kiberbiztonság-irányítási rendszer tekintetében történő jóváhagyására vonatkozó egységes rendelkezésekről szóló új ENSZ-előírásra irányuló javaslatot, a járműveknek a szoftverfrissítés és a szoftverfrissítési irányítási rendszer tekintetében történő jóváhagyására vonatkozó egységes rendelkezésekről szóló új ENSZ-előírásra irányuló javaslatot, a járműveknek az automatizált sávtartó rendszer tekintetében történő jóváhagyására vonatkozó egységes rendelkezésekről szóló új ENSZ-előírásra irányuló javaslatot, a 3., a 6., a 7., a 16. és a 19. számú ENSZ-GTR módosításaira irányuló javaslatokat, valamint a motoros járművekről szóló R.E.3 számú összevont határozat módosításaira irányuló javaslatot. Ezen túlmenően az ENSZ-EGB 29. munkacsoport a tervek szerint elfogadja a 9. számú ENSZ-GTR érvényességének meghosszabbítására irányuló javaslatot, valamint a 8. számú ENSZ-GTR módosítása kidolgozásának és egy új, a fedélzeti akkumulátorok tartósságáról szóló ENSZ-GTR kidolgozásának engedélyezésére irányuló javaslatot.
                  
               
                     (6)
                  
                  
                     Helyénvaló meghatározni az Unió által az ENSZ-EGB 29. munkacsoportban az említett javaslatok elfogadása tekintetében képviselendő álláspontot, mivel az ENSZ-előírások kötelező érvényűek lesznek az Unióra nézve, továbbá – az ENSZ-GTR-ekkel és az R.E.3 számú összevont határozattal együtt – meghatározó módon lesznek képesek befolyásolni az uniós jog tartalmát a jármű-típusjóváhagyás területén.
                  
               
                     (7)
                  
                  
                     A tapasztalatok és a műszaki fejlődés fényében a 14., a 16., a 22., a 30., a 41., a 78., a 79., a 83., a 94., a 95., a 101., a 108., a 109., a 117., a 129., a 137., a 138., a 140. és a 152. számú ENSZ-előírás, valamint az R.E.3 számú összevont határozat által szabályozott bizonyos elemekkel vagy tulajdonságokkal kapcsolatos követelményeket szükséges módosítani vagy kiegészíteni.
                  
               
                     (8)
                  
                  
                     Ezenkívül módosítani szükséges a 3., a 6., a 7., a 16. és a 19. számú ENSZ-GTR bizonyos rendelkezéseit.
                  
               
                     (9)
                  
                  
                     A 13. számú ENSZ-előírást helyesbíteni kell, jóllehet a módosítások csak az orosz nyelvű változatot érintik.
                  
               
                     (10)
                  
                  
                     A műszaki fejlődés lehetővé tétele érdekében, valamint a járműbiztonság és a kibocsátási vizsgálatok javítása érdekében öt új ENSZ-előírást kell elfogadni a következőkre vonatkozóan: hátulról történő ütközés esetén az üzemanyagrendszer épsége és az elektromos erőátviteli rendszer biztonsága, egy, a könnyűgépjárművekre vonatkozó, világszinten harmonizált vizsgálat, a kiberbiztonság és a kiberbiztonság-irányítási rendszer, a szoftverfrissítés és a szoftverfrissítési irányítási rendszer, továbbá az automatizált sávtartó rendszer. Ezzel párhuzamosan szükséges elfogadni a könnyűgépjárművekre vonatkozó, világszinten harmonizált vizsgálatról szóló új ENSZ-előírás módosítását, mivel ez külön is lehetővé fogja tenni a teljes kölcsönös elismerést azon szerződő felek számára, amelyek az előírás eredeti, csak a regionális követelményekre kiterjedő 00. sorozatán túlmutató új követelmények alkalmazását választják.
                  
               
                     (11)
                  
                  
                     A műszaki követelmények továbbfejlesztésének lehetővé tétele érdekében a 9. számú ENSZ-GTR érvényességének meghosszabbítására, valamint a 8. számú ENSZ-GTR módosítása kidolgozásának és a fedélzeti akkumulátorok tartósságára vonatkozó új ENSZ-GTR kidolgozásának engedélyezésére irányuló javaslatokat vagy az ENSZ-EGB-nek az ENSZ-GTR-ekkel kapcsolatos munkát támogató szerződő felei, vagy az ENSZ-EGB 29. munkacsoport szakosodott kisegítő testületei által benyújtott kérések alapján szükséges elfogadni.
                  
               
                     (12)
                  
                  
                     A Tanács 2020. február 27-én elfogadta az ENSZ-EGB 29. munkacsoport 2020. március 10. és 12. között tartott 180. ülésszakán a 3., a 6. és a 16. számú ENSZ-GTR-rel kapcsolatban képviselendő álláspontra vonatkozó (EU) 2020/287 határozatot (4). A 29. munkacsoport azonban nem volt abban a helyzetben, hogy az említett ülésszakon szavazzon, és úgy határozott, hogy a javaslatokat újból szavazásra bocsátja a júniusi ülésszakon,
                  
               ELFOGADTA EZT A HATÁROZATOT:
         
            1. cikk
            Az ENSZ-EGB keretében működő Járműelőírások Harmonizálása Világfórum 2020. június 23-án tartandó 181. ülésszakán a 13., a 14., a 16., a 22., a 30., a 41., a 78., a 79., a 83., a 94., a 95., a 101., a 108., a 109., a 117., a 129., a 137., a 138., a 140. és a 152. számú ENSZ-előírás módosításaira irányuló javaslatok tekintetében, a 3., a 6., a 7., a 16. és a 19. számú globális műszaki előírás módosításaira irányuló javaslatok tekintetében, az R.E.3 számú összevont határozat módosításaira irányuló javaslat tekintetében, valamint a gépjárművek terén a biztonsággal, a kibocsátásokkal és az automatizálással kapcsolatos öt új ENSZ-előírásra irányuló javaslatok tekintetében (5) az Unió által képviselendő álláspont az, hogy e javaslatok mellett kell szavazni.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 16-án.
            
               
                  a Tanács részéről
               
               
                  az elnök
               
               A.METELKO-ZGOMBIĆ
            
         
         
            (1)  A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.).
         
            (2)  A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.).
         
            (3)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról („keretirányelv”) (HL L 263., 2007.10.9., 1. o.).
         
            (4)  A Tanács (EU) 2020/287 határozata (2020. február 27.) az ENSZ Európai Gazdasági Bizottságának megfelelő bizottságaiban az ENSZ 10., 26., 28., 46., 48., 51., 55., 58., 59., 62., 79., 90., 106., 107., 110., 117., 121., 122., 128., 144., 148., 149., 150., 151. és 152. számú előírásának módosításaira irányuló javaslatok, a 3., 6. és 16. számú globális műszaki előírás módosításaira irányuló javaslatok, az R.E.5 összevont határozat módosításaira irányuló javaslat, valamint a 6. számú globális műszaki előírás módosítása kidolgozásának engedélyezésére és egy, az elektromos járművek teljesítményének meghatározására vonatkozó új globális műszaki előírás kidolgozásának engedélyezésére irányuló javaslat tekintetében az Európai Unió által képviselendő álláspontról (HL L 62., 2020.3.2., 26. o.).
         
            (5)  Lásd az ST 8471/20 dokumentumot az http://register.consilium.europa.eu weboldalon.